Lefu la Pitso Pitso le bakela bamameli ho se utloisisi lintlha tse ngata ka lona – moafrikafmradio: The Most Authoritative Radio Ever!
April 5, 2019 MoAfrika FM
Lefu la Pitso Pitso le bakela bamameli ho se utloisisi lintlha tse ngata ka lona
Taba ea lefu la setho sa lelapa la Pitso le Makhalaneng, Ha-Raboletsi see ho hlalosoang se hlokahetse ka mor’a ho khakhathoa ke ma-noa-joala a Ha-Abia, Maseru, e sitoa ho utloisisoa ke bamameli hobane e hlahisitse makalana a ’maloa ka har’a eona.
Bamameli ba buile sena ba ipapisitse le litaba tsa baeti ba lenaneo la Re Nyebekolla Taba la Labohlano lena, ba neng ba bua lintlha tse sa tšoaneng, holim’a lefu la Pitso Pitso ee ho utloahaleng a ile a khakhathoa, kamor’a hore a be le qoaketsano le ngoanana oa motse oo.
Ha litaba tsena li ntse li buuoa lenaneong leo, phala ea sepolesa sa Lesotho e ile ea re ho na le tlaleho sepoleseng sa Lithoteng hore ho butsoe nyeoe ea peto ea motho, ee ho sa utloahaleng hore o e butse neng, le hoja ramotse eena a ile a utloa ka morena ea mo okametseng hore Pitso, o betile leqhekoana, le mpileng la latola litaba tseo, nakong ea lenaneo.
Leha ho le joalo, Lehakoe la Litaba le tla latella taba ena, hoba ho na le mahlakore a mang ao ho utloahaleng a ntse a qopetsa ka har’a litaba tsena.
Previous PostMapolesa a Ha Matela a tokhotsa morenaNext PostBaahi ba Masowe 3 ba re ba senyeheloa ke matlo ke ho qhomisa ha morafi